Diari Oficial de la Generalitat Valenciana


Sumari del DOGV 4508, del 27-05-2003 (2003/6068)

ORDE de 9 de maig de 2003, de la Conselleria de Cultura i Educació, per la qual es convoca un concurs d'ajudes per a la realització d'Estades de Formació en Empreses del Professorat de Formació Professional i d'Arts Plàstiques i Disseny.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6068


Data del document
:   09-05-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ensenyament professional
    * suport econòmic
    * pràctiques de formació
    * formació professional
    * educació artística
    * personal docent
    * formació del professorat
    * ajuda pública

ORDE de 9 de maig de 2003, de la Conselleria de Cultura i Educació, per la qual es convoca un concurs d'ajudes per a la realització d'Estades de Formació en Empreses del Professorat de Formació Professional i d'Arts Plàstiques i Disseny. [2003/6068]
  
Segons disposa la Llei Orgànica d'Ordenació General del Sistema Educatiu (LOGSE), en els articles 56.2 i 56.3, les administracions educatives han de fomentar i afavorir la formació permanent del professorat garantint una oferta diversificada d'activitats de formació, entre les quals destaca la formació en empreses per al professorat de Formació Professional i d'Arts Plàstiques i Disseny.
  
D'altra banda, els nous models de Formació Professional i de les Ensenyances de les Arts Plàstiques i de Disseny continguts en la LOGSE, requerix, entre altres aspectes, la necessitat de vincular els processos d'ensenyança-aprenentatge amb el món laboral i d'aconseguir una major adaptació de l'oferta educativa a les qualificacions professionals demandades pel mercat de treball.
  
Per a la consecució d'estos objectius, la Conselleria de Cultura i Educació vol promoure les estades formatives en empreses, enteses estes com una modalitat de la formació permanent del professorat, i la característica fonamental de les quals és la d'intensificar la relació entre el professorat a què es referix esta orde i el món laboral i empresarial. Esta modalitat formativa representa un disseny nou en el qual es combinen coneixements científics i tècnics, procediments de treball, instrumentació, processos i mètodes organitzatius, en què es procurarà la màxima integració del professorat en els diferents processos productius, sempre en funció de les possibilitats que oferisca l'entitat o l'empresa col·laboradora.
  
En este procés de recerca d'estructures idònies de formació, cal destacar l'esforç realitzat per les entitats i empreses per a atendre les demandes sol·licitades.
  
La posada en marxa d'esta modalitat formativa exigix un treball de seguiment i avaluació en què és fonamental la col·laboració del professorat participant. En funció dels resultats obtinguts, s'anirà incrementant l'oferta d'esta modalitat formativa, donant així l'oportunitat de participar en este tipus de formació a tot el professorat de Formació Professional i d'Arts Plàstiques i Disseny.
  
Per això, fent ús de les atribucions que em conferix l'article 4.1 del Decret 108/92, de 6 de juliol, del Govern Valencià, pel qual es regula la concessió de beques.
  
ORDENE
  
Primer. Convocatòria
  
Convocar concurs públic d'ajudes per a la realització d'Estades de Formació en Empreses, tant de la Comunitat Valenciana com en països de la Unió Europea, dirigit al professorat de Formació Professional Específica i d'Arts Plàstiques i Disseny de centres públics i privats concertats de la Comunitat Valenciana, i aprovar les bases per què es regirà, que s'inclouen com a annex I a esta orde.
  
Segon. Finançament
  
El finançament estarà a càrrec del capítol IV, línia T3143000 del programa 72.71.185.93 per una quantitat global màxima de 43.330 euros del pressupost de la Generalitat Valenciana per al 2003. Les ajudes estan finançades per la Generalitat Valenciana (17.330 euros, 40% de fons propis) i pel Fons Social Europeu (26.000 euros, 60% de fons finalistes).
  
Tercer. Resolució
  
El termini màxim per a resoldre les sol·licituds serà de quatre mesos des de la publicació d'esta orde en el Diari Oficial de la Generalitat Valenciana . De conformitat amb el que disposa l'article 42.2 de la Llei de Règim Jurídic de les Administracions Públiques i del Procediment Administratiu Comú (LRJPAC) el termini que té l'administració per a dictar la resolució comprén la notificació d'esta. Si no recau resolució expressa en el terme establit, les sol·licituds s'entendran desestimades, sense perjudici del que es dispose quan es dicte la resolució expressa.
  
DISPOSICIONS FINALS
  
Primera
  
Es delega en la Direcció General d'Ordenació i Innovació Educativa i Política Lingüística la resolució de la convocatòria objecte de la present orde.
  
Segona
  
L'orde entrarà en vigor el dia de la seua publicació en el Diari Oficial de la Generalitat Valenciana.
  
De conformitat amb els articles 107, 116 i117 de la Llei de Règim Jurídic de les Administracions Públiques i del Procediments Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant d'esta Conselleria en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant de Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 9 de maig de 2003
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de les ajudes a les estades de formació en empreses del professorat de formació professional i d'arts plàstiques i disseny.
  
Primera. Objectius
  
Les estades de formació en empreses del professorat de Formació Professional i d'Arts Plàstiques i Disseny, com a model d'intervenció en la formació del professorat, pretén aconseguir els següents objectius:
  
1. Fomentar la cooperació entre els centres educatius i el seu entorn productiu facilitant la relació del professorat de Formació Professional i d'Arts Plàstiques i Disseny amb el món empresarial.
  
2. Potenciar l'aplicació en el centre educatiu dels coneixements i tècniques adquirits, possibilitant l'actualització cientificotècnica del professorat a través del coneixement de procediments de treball, instrumentació, mètodes organitzatius i processos per mitjà de la integració del professorat en els diferents processos productius.
  
3. Adquirir experiències de l'àmbit laboral en l'entorn real de treball.
  
4. Conéixer les diferents tècniques empresarials d'anàlisi de processos (seguiment i control, presa de decisions?) i d'anàlisi de resultats (avaluació de necessitats, formació-demanda laboral, estudis prospectius de perfils professionals?).
  
5. Acostar les tecnologies que s'impartixen en els centres de formació professional i escoles d'art i les del món laboral, on es relacionen.
  
6. Conéixer les possibilitats que oferix el mòdul de Formació en Centres de Treball, a fi de facilitar la seua programació.
  
Segona. Participants
  
En el concurs podrà participar el professorat que impartisca docència en Cicles Formatius de Formació Professional Específica i d'Arts Plàstiques i Disseny de centres públics i privats concertats de la Comunitat Valenciana, durant el present curs 2002-2003.
  
Tercera. Elecció de l'empresa
  
Les estades de formació en empreses podran realitzar-se en alguna de les entitats o empreses relacionades en l'annex II a esta orde o bé en qualsevol altra de la Comunitat Valenciana o d'algun país de la Unió Europea en què el professor participant haja concertat particularment l'estada.
  
En el cas del professorat de la família Sanitat que desitge realitzar l'estada formativa en centres sanitaris dependents de la Conselleria de Sanitat només podrà sol·licitar aquells que figuren en l'annex II.
  
Quarta. Duració i període de realització
  
1. Duració: El període de formació en empreses de la Comunitat Valenciana oscil·larà entre un mínim de 50 hores i un màxim de 160 hores. Si es fa l'estada en una empresa d'algun país europeu el període de formació serà de 30 hores realitzades en almenys 5 sessions de treball al llarg d'una setmana. El dit període no podrà ser coincident amb el seu horari lectiu ni amb les activitats programades pel centre que siguen d'obligat compliment.
  
2. Període de realització: L'estada en una empresa de la Comunitat Valenciana podrà realitzar-se entre el 16 de juny i el 31 d'octubre de 2003, els dos inclosos. Si l'empresa estiguera ubicada en algun altre país de la Unió Europea, el període de l'estada serà entre l'1 de juliol i el 5 de setembre de 2003. En cap cas s'autoritzaran estades a realitzar durant el mes d'agost.
  
Quinta. Termini de formalització de sol·licituds
  
1. El termini de presentació de sol·licituds serà de 15 dies hàbils a partir del següent de la publicació de l'orde en el Diari Oficial de la Generalitat Valenciana. Si el període mencionat acabara en dissabte, s'entendrà prorrogat al primer dia hàbil següent.
  
2. Les sol·licituds i documentació complementària, original i còpia, podran presentar-se en el Registre General de la Conselleria de Cultura i Educació i de les direccions territorials de Cultura i Educació, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si, fent ús d'este dret, l'expedient es tramita per correu, haurà d'atindre's a l'article 31 del Reial Decret 1829/ 1999, de 31 de desembre, pel qual s'aprova el Reglament pel qual es regula la prestació dels servicis postals.
  
3. Podrà presentar-se més d'una sol·licitud per professor per a realitzar més d'una estada en empreses distintes, però la suma total d'hores en les diverses empreses no ha de sobrepassar el màxim establit de 160 hores i el nombre mínim d'hores per empresa serà de 50.
  
4. El professorat que haja participat en convocatòries anteriors podrà presentar sol·licitud en l'actual, sempre que, l'empresa seleccionada siga diferent d'aquella en què ja haguera realitzat l' estada.
  
Sexta. Sol·licituds i documentació
  
La documentació necessària per a optar a les estades formatives en empreses s'entregarà en dos exemplars i constarà de:
  
1. Sol·licitud, segons el model de l'annex III d'esta orde.
  
2. Projecte personal, en què s'especificarà:
  
2.a. Objectius generals
  
2.b. Programació de les activitats, període previst de realització (duració) i temporalització.
  
3. Certificat del secretari/a del centre de destí de la persona sol·licitant en què conste:
  
3.a. Situació administrativa del professor sol·licitant.
  
3.b. Cicle formatiu que impartix.
  
3.c. Horari d'obligat compliment en el centre.
  
4. Altres mèrits a considerar d'acord amb el que especifica l'apartat 8.
  
5. Dades de l'empresa o institució seleccionada per a la realització de l'estada formativa, segons el model de l'annex IV d'esta orde:
  
5.a. Si l'empresa en què el professor participant desitja realitzar l'estada formativa és una de les incloses en l'annex II es podran sol·licitar de forma prioritzada fins a un màxim de tres empreses.
  
5.b. Quan l'empresa en què es desitge realitzar l'estada formativa no figure en l'annex II s'haurà d'adjuntar certificat (annex V) en què es faça constar la disponibilitat i el compromís de l'empresa per a l'admissió de la persona sol·licitant.
  
Segons el que disposa l'article 71.1 de la Llei de Règim Jurídic de les Administracions Públiques i del Procediment Administratiu Comú, si la sol·licitud d'iniciació no reunix els requisits exigits es requerirà l'interessat perquè, en el termini de deu dies, esmene la falta o acompanye els documents preceptius, si així no ho fera, se'l tindrà per desistit de la seua petició, prèvia resolució que serà dictada en els termes previstos en l'article 42.
  
Sèptima. Selecció dels projectes
  
Es constituirà una comissió que estudiarà les sol·licituds, elaborarà les llistes provisionals, resoldrà les eventuals reclamacions i elevarà a la Direcció General d'Ordenació i Innovació Educativa i Política Lingüística la proposta definitiva. La comissió estarà composta per:
  
President:
  
- El cap de l'Àrea d'Ordenació, Innovació i Formació Professional de la Direcció General d'Ordenació i Innovació Educativa i Política Lingüística.
  
Secretari:
  
- Un tècnic/a de l'Àrea d'Ordenació, Innovació i Formació Professional, designat pel director general d'Ordenació i Innovació Educativa i Política Lingüística, amb veu però sense vot.
  
Vocals:
  
- El cap del Servici de Formació Professional.
  
- La coordinadora del Programa d'Ensenyances Tecnicoprofessionals de l'Àrea d'Ordenació, Innovació i Formació Professional.
  
- Un tècnic/a del Servici d'Ordenació Acadèmica, designat pel director general d'Ordenació i Innovació Educativa i Política Lingüística.
  
- Un tècnic/a del Servici de Formació del Professorat, designat pel director general d'Ordenació i Innovació Educativa i Política Lingüística.
  
- Un representant de la Inspecció Educativa, nomenat per la Secretaria General.
  
- Dos assessors/es del Centre de Formació, Innovació i Recursos Educatius (CEFIRE) Específic de Formació Professional de Cheste, designats pel director general d'Ordenació i Innovació Educativa i Política Lingüística.
  
Esta comissió ajustarà la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
Octava. Criteris de selecció
  
La comissió de selecció realitzarà una valoració de la documentació presentada tenint en compte els següents criteris:
  
1. Interés i qualitat del projecte presentat.
  
1.1. Adequació dels objectius plantejats als cicles formatius de les famílies de la nova Formació Professional Específica o de les Arts Plàstiques i de Disseny (fins a 2 punts).
  
1.2. Idoneïtat de l'empresa seleccionada per a la consecució dels objectius de l'estada (fins a 2 punts).
  
1.3. Actualització en determinats aspectes tecnològics l'especificitat dels quals fa difícil l'accés a ells per altres mitjans (fins a 2 punts).
  
1.4. Adequació del projecte a l'entorn productiu del centre educatiu del professor participant (fins a 2 punts).
  
1.5. Viabilitat del període d'estada proposat (fins a 2 punts).
  
2. Professors/es participants
  
2.1. Idoneïtat de les matèries impartides pel professor sol·licitant, d'acord amb els objectius plantejats i l'empresa seleccionada (fins a 3 punts).
  
2.2. Experiència docent en Formació Professional o en Arts Plàstiques i Disseny o en Escoles de Ceràmica o en Arts i Oficis, i/o professor-tutor de Formació en Centres de Treball (FCT) i/o Pràctiques en Alternança (fins a 5 punts).
  
3. No seran tinguts en compte, ni per consegüent valorats, aquells mèrits que els aspirants al·leguen i no acrediten suficientment, així com els que s'exposen i justifiquen fora del termini de presentació de sol·licituds.
  
Novena. Resolució
  
1. Llista provisional
  
La relació provisional de les persones i els projectes seleccionats es farà pública en el tauler d'anuncis de la Conselleria de Cultura i Educació, de les direccions territorials de Cultura i Educació i en el CEFIRE Específic de Formació Professional (Cheste). Hi haurà un termini de 8 dies naturals per a reclamar davant de la comissió. Esta resoldrà les reclamacions i elevarà proposta de resolució al director general d'Ordenació i Innovació Educativa i Política Lingüística.
  
2. Resolució
  
Vista la proposta de la comissió de selecció, el director general d'Ordenació i Innovació Educativa i Política Lingüística resoldrà la convocatòria, la qual es farà pública en el Diari Oficial de la Generalitat Valenciana i contindrà la relació de beneficiaris i l'import de les ajudes concedides. De conformitat amb el Decret 108/1992 que regix esta convocatòria, la concessió o denegació d'estes ajudes es notificarà als interessats.
  
Deu. Seguiment.
  
El Centre de Formació, Innovació i Recursos Educatius (CEFIRE) Específic de Formació Professional (Cheste) realitzarà el seguiment d'estes estades formatives.
  
Onze. Quantia màxima de les ajudes
  
L'import de les ajudes el proposarà la comissió de selecció en funció de la durada de l'activitat i la distància entre el centre de destí i la localitat de l'empresa col·laboradora, d'acord amb el quadre adjunt:
  
Distància entre el centre Quantia màxima de l'ajuda (euros)
  
educatiu i l'empresa a la Opció I Opció II
  
Comunitat Valenciana (entre 50 i 99 hores) (entre 100 i 160 hores)
  
fins a 29,9 km 180 euros 275 euros
  
entre 30 i 59,9 km 360 euros 500 euros
  
entre 60 i 99,9 km 600 euros 750 euros
  
100 km o més 700 euros 900 euros
  
Si l'empresa està en un altre país de la Unió Europea la quantia màxima de l'ajuda ascendirà a 1.500 euros.
  
En cap cas es concediran ajudes si el centre de destí i l'empresa es troben en la mateixa localitat.
  
Dotze. Renúncies
  
Una vegada publicada la relació provisional hi haurà un termini de 8 dies naturals per a presentar la renúncia a l'ajuda concedida (annex VI). Les renúncies es presentaran al Registre General de la Conselleria de Cultura i Educació, a les direccions territorials de Cultura i Educació o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a la seua acceptació per l'administració.
  
Tretze. Percepció d'ajudes
  
1. La percepció de l'ajuda està condicionada al fet que l'interessat justifique degudament la seua participació en la realització d'estades de formació en centres de treball. Per a això enviarà la memòria final que inclourà la documentació següent:
  
a) Certificat de l'entitat o empresa acreditant la realització de l'estada, especificant hores totals (annex VII).
  
b) Objectius aconseguits a la finalització del projecte.
  
c) Desenrotllament del projecte. En este apartat es farà constar, sintèticament, el treball realitzat en les diferents fases del projecte així com les implicacions organitzatives que ha suposat el seu desenrotllament.
  
d) Conclusions i suggerències. Es reflectiran els resultats del projecte i la seua incidència en la docència directa, la valoració del procés seguit i del producte aconseguit, i les propostes que per al futur es deriven de la realització del projecte.
  
2. El termini per a l'entrega de la indicada documentació serà de 10 dies hàbils comptats a partir del següent de la finalització de l'activitat. La documentació citada es podrà entregar en el Registre General de la Conselleria de Cultura i Educació o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. L'activitat corresponent a estades formatives en empreses haurà d'haver finalitzat com a data límit el 31 d'octubre de 2003. L'ajuda es farà efectiva al finalitzar l'activitat, una vegada presentada la documentació citada anteriorment.
  
4. D'acord amb el que disposa l'art. 7.2 del Decret 108/92, de 6 de juliol, del Govern Valencià, quedarà sense efecte la concessió de l'ajuda, després de l'audiència a la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en esta convocatòria.
  
5. És incompatible esta ajuda amb altres que pogueren concedir-se per a la mateixa o semblant activitat segons el que disposa l'article 5 apartat j) del Decret 108/1992 de 6 de juliol pel qual es regula la concessió de beques.
  
Catorze. Avaluació
  
Al Centre de Formació, Innovació i Recursos Educatius (CEFIRE) Específic de Formació Professional (Cheste) es constituirà una comissió d'avaluació composta per:
  
- El director/a del CEFIRE Específic de Formació Professional (Cheste), que la presidirà.
  
- Dos assessors/es del CEFIRE Específic de Formació Professional, un dels quals actuarà com a secretari/ària.
  
- Un tècnic/a pertanyent al Servici de Formació del Professorat.
  
- Un tècnic/a pertanyent al Servici de Formació Professional.
  
- Un tècnic/a pertanyent al Servici d'Ordenació Acadèmica.
  
La comissió podrà demanar de les entitats i empreses la informació que considere necessària per a la correcta avaluació dels projectes. Esta comissió, una vegada estudiada la documentació remesa, elaborarà l'acta final d'avaluació, perquè el CEFIRE emeta els certificats corresponents.
  
Quinze. Certificació
  
1. Als assistents se'ls certificarà pel CEFIRE Específic de Formació Professional (Cheste) les hores totals de la duració del projecte realitzat. En cas que s'hagen realitzat les estades en més d'una empresa, s'expedirà un certificat per cada estada realitzada, amb indicació de l'empresa, les hores i la data de realització.
  
2. Les empreses col·laboradores amb el programa d'estades formatives rebran un certificat acreditatiu per part de la Direcció General d'Ordenació i Innovació Educativa i Política Lingüística de la Conselleria de Cultura i Educació, la qual s'encarregarà així mateix de fer pública, pels mitjans adequats, la relació de les mencionades empreses.
  
Setze. Reconeixement
  
A efectes de reconeixement, certificació i registre, les estades de formació en empreses, com a modalitat de formació permanent del professorat, són assimilables a cursos, segons el que establix l'orde de 9 de juny de 1994, de la Conselleria de Cultura i Educació, per la qual es regula la convocatòria, reconeixement, certificació i registre de les activitats de formació permanent del professorat que impartix ensenyances de règim general no universitari i de règim especial a la Comunitat Valenciana, per la qual cosa, tant l'acta final d'avaluació, com els certificats que s'emeten s'ajustaran al que assenyala la mencionada orde.
  
Dèsset. Vinculació a l'entitat o empresa d'acollida
  
Durant el període d'estada en una entitat o empresa el professorat no tindrà cap vinculació o relació laboral amb l'entitat o empresa d'acollida, ni podrà ocupar un lloc de treball dins del seu quadro de personal, per la qual cosa queda exclòs de la legislació laboral vigent.
  
Díhuit. Retirada de la documentació